Z A P I S N I K  
19. sjednice Vijeća Mjesnog odbora Trnje

održane u utorak, 13. prosinca 2022.

u prostorijama Mjesnog odbora Trnje, Trnjanska cesta 21, Zagreb,

s početkom u 18,00 sati

NAZOČNI ČLANOVI VIJEĆA: Ivana Božić Valkaj, Biserka Kršek-Novoselec, Anton Novak, Marin Kacun, 
NENAZOČNI ČLAN VIJEĆA: Josip Turković.
OSTALI NAZOČNI: D. N, D. A, A. P, građani i građanka.
Predsjedava: Ivana Božić Valkaj, predsjednica Vijeća Mjesnog odbora Trnje.
Zapisnik vodi: Ivana Božić Valkaj, predsjednica Vijeća Mjesnog odbora Trnje.
        Sjednica Vijeća se održava s početkom u 18,00 na zahtjev članova Vijeća zbog neodgodivih obaveza.

        Predsjednica konstatira da je nazočno 4 od ukupno 5  članova Vijeća, što znači da Vijeće može pravovaljano odlučivati, pozdravlja sve prisutne, otvara 19. sjednicu Vijeća Mjesnog odbora Trnje i poziva članove Vijeća da prihvate zapisnik 18. sjednice.

        Bez rasprave, Vijeće jednoglasno prihvaća tekst zapisnika sa 18. sjednice Vijeća održane 8. studenoga 2022., bez izmjena.
         Vijeće  jednoglasno utvrđuje
D N E V N I  R E D

1.  Rasprava o pismu namjere građana B.B. za prenamjenom i zakupom čestice 3718/1 
     (adresa: Trnjanska / Površina: 845 m2 / Posjedovni list br. 3565 / Katastarska općina 
     335649, Trnje). Zahtjev građana je poslan elektroničkom poštom sa pismom 

     namjere. 
2.  Pitanja, prijedlozi i obavijesti 

Ad 1.  Rasprava o pismu namjere građana B.B. za prenamjenom i zakupom čestice 
           3718/1 (adresa: Trnjanska / Površina: 845 m2 / Posjedovni list br. 3565 / 
           Katastarska općina 335649, Trnje). Zahtjev građana je poslan elektroničkom 

           poštom sa pismom namjere. 
U raspravi sudjeluju: Ivana Božić Valkaj, Biserka Kršek-Novoselec, Anton Novak, Marin Kacun.

Vijeće većinom glasova (3 ZA i 1 PROTIV)  donosi

ZAKLJUČAK

o davanju mišljenja o zahtjevu za prenamjenom i zakupom 

zemljišta u Trnjanskoj cesti k.č. 3718/1, k.o. 335649 Trnje

Tekst zaključka  prilaže se ovom zapisniku i njegov je sastavni dio.
Ad 2. Pitanja, prijedlozi i obavijesti 

Predsjednica daje riječ prisutnim građanima.

D. N. iznosi argumente sa svoje strane da Vijeće podrži njegov zahtjev za zakupom parkirnih mjesta na lokaciji spoj Sprečke ulice i Ulice Lj. Marakovića-produžetak Trnjanske ceste uz nasip Slavonske avenije.

Prilaže Zapisnik – u elektronskom obliku ga šalje na elektroničku adresu VMO Trnje.

Zapisnik je sastavljen na Gradu Zagrebu te se prilaže ovom Zapisniku.

Obavještava Vijeće da je 2017. god. Zatražio od Grada Zagreba najam gradskog zemljišta na lokaciji k.č.br. 3650 (lokacija pobliže opisana gore).

Traženo je da se iznajmi od Grada kako bi se osigurao parking preko puta Autopraonice, na adresi Sprečka 32.

Pokazuje elektroničku poštu i korespondenciju sa Gradom Zagrebom (službenik Odjela za imovinsko-pravne odnose J. Široki).

Želi zakupiti dio ispred autopraonice. Autopraonica je tamo navodno 40 godina.

Predlaže uklanjanje sjenice (drvene nelegalne dogradnje) sa svoje strane, te da će urediti pročelje autopraonice samo kako bi imali mjesto ispred autopraonice a to je cca 100 m2. Predati će novi zahtjev na VMO Trnje.

Predlaže rampe koje se mogu postaviti iza 17,00 sati da se ne može parkirati.

Izjavljuje da su kamioni gradilišta uništili sve što je asfaltirano (kamioni koji su prevozili za izvođenje „Saras centra“ – višestambena zgrada u Trnjanskoj cesti).

On je vlasnik 8/16. Sprečka 32 (gdje je autopraona) i u zakupu od 1993. Sprečke 32 – to će biti polovica.

A. D. je u najmu autopraonice.

Građanin moli da podržimo namjeru kako bi se održala autopraonica.

Predsjednica podsjeća D.N. da je potrebno Vijeću podnijeti Pismo namjere. 

Anton Novak načelno odobrava ideju, jer nema druge autopraonice u kvartu uz napomenu da predsjednica nije otvorila raspravu. Zatim predlaže da bi kontejnere Zrinjevca i Čistoće, sa sadašnje lokacije kod Rujničke ulice trebalo preseliti na kraj Trnjanske ceste, lokacija iz točke 

Dnevnog reda i tamo složiti stalnu lokaciju za kontejnere. Smatra da bi se time riješilo i parkiranje kod Kruga, lokacija kod 8. policijske postaje PU Zagrebačke.

Dovršeno u 19,30 sati.
KLASA:024-08/22-003/2456
URBROJ: 251-13-11-17/006-22-3

Zagreb, 13. prosinca 2022.
                 Zapisnik sastavila:

Ivana Božić Valkaj, dipl.ing.ovl.arh., v.r,
                                                                                                     Predsjednica                                                                                                                                                                                                                                                                 

                                                                                          Vijeća Mjesnog odbora Trnje

                                                                                Ivana Božić Valkaj, dipl.ing.arh., ovl.arh., v.r.                                                           
Prilozi zapisnika
           Na temelju članka 28. Poslovnika o radu Vijeća Mjesnog odbora Trnje, Vijeće Mjesnog odbora  Trnje na 19. sjednici 13. prosinca 2022., donijelo je

Z A K LJ U Č A K

o davanju mišljenja o zahtjevu za prenamjenom i zakupom 

zemljišta u Trnjanskoj cesti k.č. 3718/1, k.o. 335649 Trnje

    1.     Vijeće Mjesnog odbora Trnje daje negativno mišljenje o zahtjevu tvrtke

             „BB građenje j.d.o.o.“  za prenamjenom i zakupom  zemljišta u Trnjanskoj cesti 
            k.č. 3718/1, k.o. 335649 Trnje, površine 845 m2. 

    2.    Vijeće smatra da u Trnjanskoj cesti nije primjereno skladištenje građevinskog 

            materijala.
    3.     Ovaj se zaključak upućuje Vijeću Gradske četvrti Trnje i Gradskom uredu za mjesnu 
            samoupravu, civilnu zaštitu i sigurnost, Zagreb, Ulica grada Vukovara 56a.

KLASA:024-08/22-003/2456

URBROJ:251-13-11-17/006-22-4
Zagreb, 13. prosinca 2022.

                                                                                                     Predsjednica

                                                                                        Vijeća Mjesnog odbora Trnje

                                                                            Ivana Božić Valkaj, dipl.ing.arh., ovl. arh., v.r.

